als_Latn dik_Latn sag_Latn
“Ti ma bërë me hile, por unë të kam falur”, letra e dhimbshme e bashkëshortes së biznesmenit të vrarë në Vlorë
Bashkëshortja e biznesmenit Hyseni, të vrarë në një breshëri plumbash në qytetin e Vlorës, i ka kushtuar disa rreshta të dhimbshëm partnerit të saj.
Elisabeta Koromani, me profesion gazetare, shkruan se ndihet krenare që ka pasur një bashkëshort si ai, duke qenë edhe nëna e fëmijës së tij.
LETRA E PLOTË
Më shohin e mendojnë së jam e thyeshme prej kristali si rrëzëllima e shamisë që kam të lëshuar mbi supe… unë jam aq e fortë, e kam zemrën të shtrënguar me një engjëll, mua ma mbron shpirtin qielli.
Ti ma bërë me hile, por unë të kam falur…
Me ikjen tënde, unë do të bëhem më e fortë, do t’u tregoj të tjerëve se ti mungon vetëm fizikisht, se unë jam femra më krenare që kam pasur një bashkëshort si ty, që jam nëna e fëmijës tënd.
Nuk më ke lënë vetëm vlerat e tua… më drejtove diku ashtu si di të bësh vetëm ti.
E di si them shpesh? Mua Zoti më ka dashur shumë. Po, po, më ka dhënë pesha të rënda në jetë sepse ai e di që unë jam e fortë dhe do t’i mbaj, e në rrugë do të mësoj të kthej dhimbjen në forcë e lotët të m’i vjedh vetëm prej gëzimit!
Ti je gjithë vendimet që marr në jetë! Ti je gjithë suksesi im, je rrahja e shpeshtë e zemrës time…
Unë vërtet nuk do jem më një grua në jetë por do të jem nëna e vajzës së mrekullueshme që Zoti na dhuroi.
Drejtësia jote do të shkojë në vend dhe një ditë njerëzit do tregojnë historinë tonë.
Ishte njëherë në Vlorë Eli&Veni!
Të ndiej këtu, në krahun tim… jam e bindur që ti je këtu me mua!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn